google/wiki40b huggingface dataset:
River Park

Poloha

River Park stojí na ľavom brehu Dunaja medzi Parkom kultúry a oddychu a Novým mostom na ploche viac ako 2,5 hektára. Poloha River Parku zaručuje dostupnosť zo všetkých kútov mesta, ako aj priame spojenie prostredníctvom mestského okruhu a diaľnice s Viedňou, Budapešťou, Prahou i celým Slovenskom.

Členenie

River Park tvoria štyri bloky. V podzemnej časti sa nachádzajú tri podlažia s viac ako 1100 parkovacími boxmi, z ktorých 400 využívajú výhradne obyvatelia River Parku.
Blok 1 obsahuje byty, obchody a administratívu, nachádzajú sa v západnej časti komplexu, bližšie k mostu Lafranconi.
River House svojou konštrukciou presahuje ponad promenádu a hladinu Dunaja tvorí hlavnú dominantu komplexu. V River House sa nachádzajú apartmány a v severnej časti administratíva.
Grand Hotel River Park v pôdorysnom tvare L spolu s blokom River House vymedzuje námestie komplexu. Päťhviezdičkový hotel siete hotelov Kempinski ponúka ubytovanie, kongresové sály, reštaurácie, bary, oddychovú časť s bazénmi, fitnes, wellness.
Blok 4 je najrozsiahlejší blok vo východnej časti komplexu, najbližšie k centru. Aj v tomto bloku sa nachádzajú byty s južnou orientáciou s výhľadom na Dunaj a kancelárske priestory orientované na sever. V parteri sú zariadenia občianskej vybavenosti a služby.
Na parkovanie sú podzemné podlažia s kapacitou viac ako 1100 parkovacích miest, okrem parkovania sú priestorom pre technické vybavenie celého komplexu.

Byty

Všetky bytové priestory River Parku sú v južnej časti komplexu. Rozloha jednotlivých bytov sa pohybuje od 70 m² až do 535 m², pričom súčasťou každého je balkón, loggia.

Služby

V každom apartmáne má byť vysokorýchlostné internetové pripojenie a káblová televízia. K dispozícii je údržba priestorov, strážna služba, nonstop strážené podzemné parkoviská, ako aj room service. Je možné využívať aj hotelovú reštauráciu s kompletnými službami, salóniky a bary.
K dispozícií sú aj ďalšie služby, ako Airport Shuttle Service, upratovacie služby, práčovňa a čistiareň, donášková služba a ďalšie.
Stefán Karl Stefánsson

Kariéra

Kariéra Stefána Karla Stefánssona začala v roku 1994, kedy pracoval ako bábkar pre televíziu.
Neskôr ho Magnús Scheving pozval, aby stvárnil jednu z postáv v druhej hre LazyTown. Scheving vytvoril hry kvôli svojim obavám z mladšej generácie Islandu, ktorá uskutočnovala dostatočné fyzické cvičenia. Stefán Karl vysvetlil, že „[Scheving] chcel, aby deti boli zdravšie, a tak vytvoril muzikál LazyTown. Po počiatočnom úspechu s muzikálom sa Nickelodeon nakoniec dohodol s tvorcami LazyTownu, aby vysielal prvých 40 epizód spolu so speciálnym štúdiom postaveným na Islande. Počas prvých rokov na začiatku roka 2000, Stefán Karl spočiatku nerozumel po anglicky.

Smrť

V auguste 2016 Stefán Karl oznámil, že bol diagnostikovaný s cholangiokarcinomom. Následne bola vytvorená kampaň GoFundMe, spisovateľom LazyTownu Markom Valentimom, aby zaplatil svoje životné náklady, keď sa stal príliš chorým na prácu. Kampaň bola popularizovaná rôznymi užívateľmi služby YouTube, ktorí nahrali paródie diela Stefana Karla, čo viedlo k tomu, že sa skladby „We are Number One“ a „The Mine Song“ z LazyTownu stávajú internetovým mémom. V auguste 2017 uvedol Stefán Karl, že je v remisii. Na svojej kampani GoFundMe objasnil, že zatiaľ, čo jeho metastázy boli odstránené po úspešnej operácii pečene v júni 2017, bol stále chorý a odmietol ďalšiu adjuvantnú terapiu.
V marci 2018 bol Stefán Karl diagnostikovaný s neoperovateľným cholangiokarcinomom a uviedol, že podstupuje chemoterapiu k predĺženiu života. V auguste 2018 oznámil, že sa osobne rozhodol prerušiť chemoterapiu a ukončil všetky svoje účty na sociálních sieťach.
Zomrel 21. augusta 2018 vo veku 43 rokov. Jeho žena uviedla, že „podľa priania Stefána nebude žiadny pohreb“.
Hladina mora

Hladina mora (presnejšie stredná hladina mora – ang. Mean sea level, skr. MSL) je priemerná výška povrchu mora pre všetky fázy prílivu a odlivu a sezónne výkyvy. V topografii sa používa ako referenčná úroveň pre určovanie napríklad nadmorských výšok bodov v teréne.
Hladina mora kopíruje (hoci nie úplne presne) plochu tzv. geoidu. Ten je na rozdiel od hladiny mora definovaný aj na pevnine. V lokálnom kontexte stredná hladina mora zvyčajne označuje strednú hladinu mora pre určitú oblasť vypočítanú z pozorovaní na jednom alebo viacerých bodoch v danom časovom období. Stredná hladina mora v globálnom kontexte sa nelíši od globálneho geoidu o viac ako 2 metre. Výška hladiny sa určuje ako priemer získaný dlhodobým meraním mareografom.
Jakub Zabler

Životopis

Navštevoval školy v Prešove a Bardejove, 1688-1691 študoval na univerzite vo Wittenbergu.
Rok pôsobil ako vychovávateľ v Drážďanoch, 1694 vysvätený za evanjelický kňaza. Farár v Bardejove, 1699 v protireformačných časoch vyhnaný, ukrýval sa v Šarišskej a Spišskej stolici, 1701-1711 farár v Banskej Štiavnici, do 1714 opäť v Bardejove, po 1714 farár pre všetky národnosti v Banskej Bystrici, od 1718 mimoriadny, 1720 riadny profesor na gymnáziu v Toruni.

Autor viacerých historických diel, dišpút, statí a latinských príležitostných veršov.
Schodisko

Schodisko alebo schodište je vnútorný komunikačný priestor, v ktorom sú umiestnené schody. Spravidla býva ohraničené po stranách stenami a čelne obvodovou stenou. Zhora môže byť schodiskový priestor ohraničený stropom, svetlíkom alebo povalovým uzáverom. 
Schodisko je stavebná konštrukcia slúžiaca na prekonávanie výškových rozdielov jednotlivých úrovni podláh. Základné rozdelenie podľa umiestnenia: vonkajšie vnútorné, terénne. 
Podľa tvaru rozdeľujeme schodiska na: priame, zakrivené , točité 
Podľa počtu ramien: jednoramenné, dvojramenné, trojramenné, viacramenné 
Podľa materiálu : železobetónové, oceľové, drevené, kamenné, kombinované 
Osvetlenie schodiska sa zabezpečuje umelo (pomocou elektrického svetelného zdroja) alebo prírodným svetlom pomocou svetlíkov a stien zo sklobetónu.

Schody

Schody tvorí schodiskový stupeň (základný prvok) a schodiskové rameno (minimálne 3 stupne). Medzi schodiskovými ramenami sa nachádza tzv. odpočívadlo alebo podesta. Jednoduché dvojramenné schodisko sa skladá z nástupného ramena, podesty a výstupného ramena. Schodiskový stupeň tvoria dve plochy, nástupnica – našlapná plocha a podstupnica zvislá plocha.

Časti schodiska

Základným termínom, ktorý označuje celý komunikačný priestor schodiska je schodiskový priestor. Schodiskové steny ohraničujú schodiskový priestor po obvode. Schodiskové rameno je šikmá plošná konštrukcia, ktorá má minimálne tri stupne a spája dva rozličné výškové body. Prvé rameno sa nazýva nástupné a posledné výstupné (ostatné sa nazývajú medziľahlé). Plošné vodorovné konštrukcie, ktoré umožňujú prechod a spojenie jednotlivých ramien na spoločnej úrovni sa nazývajú podesty (odpočívadlá). Delia sa na hlavné (na úrovni stropnej konštrukcie) a medzipodesty (umiestnené medzi hlavnými odpočívadlami). Voľný priestor medzi schodiskovými ramenami nazývame zrkadlo. Vo výškových objektoch sa v tejto časti môže nachádzať výťah.

Rozdelenie schodísk

Podľa umiestnenia rozdeľujeme vnútorné, vonkajšie a terénne schody. Podľa funkcie hlavné, vyrovnávacie a vedľajšie. Podľa tvaru sa delia na schodiská s priamymi ramenami, so zakrivenými ramenami a so zmiešanými stupňami. Podľa zmyslu výstupu: ľavotočivé, pravotočivé a priame. Podľa počtu ramien delíme schody na jedno/dvoj a viac ramenné, vetvené alebo združené.

Normy schodiskových stupňov

Výška a šírka stupňa sa vypočíta zo vzťahu: (2 x výška) + šírka = 630.
Číslo 630 predstavuje dĺžku kroku bežného človeka 630 mm.
Čou (dynastia)

Dynastia Čou alebo Čouovci (čín. 周朝, pchin-jin: Zhōu Cháo - Čou Čchao) vládla na území dnešnej Číny v rokoch 1122 pred Kr. – 256 pred Kr. Nahradila dynastiu Šang a predchádzala vláde dynastie Čchin. Jej vláda bola najdlhšou v celej čínskej histórii a počas nej nastúpila v Čine železná doba.
Kmeň Čouov bol pôvodne tributárnym štátom podriadeným štátu Šangov. Okolo roku 1046 pred Kr. porazil Šangov v bitke pri Mu-jie. Vláda v čouskom kráľovstve bola rodovo založená, kráľ bol nositeľom moci a zároveň hlavou rodu. Kráľovstvo sa rozširovalo tak, že kráľ umožnil členovi rodu vybudovať v určitej oblasti vazalský štát a dal mu na to prostriedky (vojakov a osadníkov).

Mandát nebies

Koncept Mandátu nebies vyvinuli Čouovia na legitimizáciu prevzatia moci od Šangov. Legitimitou politickej moci teda už nebola vôľa predkov, ale viac či menej overiteľné kvality vlády, ktorá sa merala ctnosťou panovníka. Mandát sa neudeľoval navždy, pri nedostatku a úpadku ctnosti oň mohol panovník prísť. To sa stalo v prípade kráľa Joua (781 – 771 pred Kr.), za ktorého vlády došlo k mnohým pohromám, zaznamenaným o. i. aj v Knihe piesní, zanedbal vládnutie a dopustil, aby sa barbari zmocnili hlavného mesta.
Po dobytí hlavného mesta utiekol princ Ťi I-ťiou na východ, kde založil nové hlavné mesto. Táto udalosť rozdeľuje dobu vládnutia dynastie na obdobie západných Čou a obdobie východných Čou. Kým počas obdobia západných Čou bola dynastia silná a dosiahla vrchol svojej moci, za panovania dynastie východných Čou, ktorá sa ďalej delí na obdobie jari a jesene (722 – 453 pred Kr.) a obdobie bojujúcich štátov (453 – 221 pred Kr.), bola vláda čouských panovníkov len formálna a reálna moc bola v rukách regionálnych panovníkov.
Dynastia zanikla roku 221 pred Kr., keď kráľ štátu Čchin dokončil dobývanie čínskych štátov, oznámil, že preberá mandát nebies, vyhlásil sa za cisára a začal vládnuť pod menom Čchin Š’-chuang-ti.
Filozofický postmodernizmus

Filozofický postmodernizmus je filozofická reflexia postmoderny alebo filozofický smer, ktorý sa koncentruje na rozbor postmoderny, v ktorom ako kľúčové významové útvary intervenujú pojmy rozpadu veľkých diskurzov a funkcie malých diskurzov.
Hlavným predstaviteľom filozofického postmodernizmu je Jean-François Lyotard. Tento filozofický smer sa obracia predovšetkým proti optimizmu pokroku a utopickým črtám ideológií. Vychádzajúc z postulátu konca dejín, filozofický postmodernizmus chce otvoriť možnosť slobodne kombinovať prvky minulých teoretických významových útvarov. Zdôrazňuje nevyhnutnosť poprípade ľubovoľnosť fragmentácie a verí v možnosti spájania fragmentov (v protiklade k moderne, ktorá verila v možnosť celostnosti).
Filozoficky postmodernizmus je (seba)decentricitizácia prostriedkami filozofického diskurzu. Predovšetkým ide o deštrukciu etnocentrizmu, logocentrizmu, scientocentrizmu, religionocentrizmu, maskulinocentrizmu.
Postmodernizmus vo filozofii nadväzuje najmä na Nietzscheho, Peirceov, Meadov, Mauthnerov, Heideggerov, Wittgensteinov a štrukturalistický kriticizmus. Ostrie postmodernistického kriticizmu sa zameriava proti rozpojenosti znaku, skutočnosti a myslenia. Postmodernizmus sa usiluje odhaliť kultúrotvornú provenienciu znaku a významotvornosť komunikatívnych procesov spoločenstva.
Kultúrnokontextuálne chápanie znakovosti, najlepšie zrejme vystihnuté koncepciami jazykovych hier a diskurzov, poskytlo tie najvýznamnejšie argumenty pre kritiku logocentrizmu a umožnilo novú štrukturáciu základných kategórií poznania/vedenia. S touto revíziou semiotického myslenia súvisí aj objavovanie moderným vedením obchádzaných neduchovných predpokladov vedenia, ktorými sú predovšetkým telo, hlas a písmo. Nadväzuje na Nietzscheho, diskurze (štrukturalizmus/postfreudizmus), všesprítomňujúcej moci hlasu (neoštrukturalizmus) a veľkej diferenciačnej sily písania a textu (neoštrukturalizmus) vytvorilo predpoklady pre hlbšie pochopenie povahy moderného vedenia nielen ako logocentrického, ale aj ako fonocentrického a fallokratického (Jacques Derrida). Tu možno pripomenúť, že jedným zo sociálnych a myšlienkových hnutí spojených s postmodernizmom je aj feminizmus.
Metóda

Metóda je uvedomelý a cieľavedomý postup, určitým spôsobom usporiadaná činnosť alebo usporiadanie operácií, pretvárajúcich východiskové danosti istej cieľavedomej činnosti na jej zamýšľaný (čiastočne alebo úplne realizovaný) cieľ. Metóda je poznaný zákon premenený na pravidlo, súbor pravidiel, systém regulatívnych princípov. Výskumom metód sa zaoberá metodológia.

Descartes

Podľa Descarta je metóda určité a ľahké pravidlá, na základe ktorých každý, kto ich bude presne zachovávať, nikdy nebude považovať klamné za pravdivé a bez neužitočného namáhania, lež naopak, postupným obohacovaním svojich vedomostí príde k pravému poznaniu všetkých vecí, ktoré poznať bude schopný. Celá metóda spočíva v poriadku a v usporiadaní tých vecí, na ktoré sa má zamerať sila rozumu, aby sme našli nejakú pravdu. Túto však budeme presne zachovávať, ak zložité a nejasné výroky postupne prevedieme na jednoduchšie a ak potom, vychádzajúc z intuície všetkých najjednoduchších vecí, pokúsime sa postúpiť tými istými stupňami k poznaniu všetkých ostatných vecí.

Benjamin

Metóda podľa Benjamina vedie okľukou. Metodická stránka traktátu spočíva v tom, predstaviť veci okľukou.
Sigourney Weaverová

Životopis

Narodila v New Yorku bývalému prezidentovi televíznej spoločnosti NBS Patovi Weaverovi a prominentnej anglickej herečke Desirée Hawkins Inglesovej. V osemnástich rokoch bola v rámci dobrovoľníckého projektu v izraelskom kibuci. Študovala na Yale a potom sa v roku 1984 vydala za divadelného režiséra Jima Simpsona. Spočiatku spolupracovala s Woody Allenom. Najviac sa však preslávila úlohou Ellen Ripleyovej v švordielnej ságe Votrelec. Za úlohu v komédii Podnikavé dievča bola nominovaná na Oscara a získala za ňu Zlatý glóbus.
Dourdain

Poloha

Obec má rozlohu 13,8 km². Najvyšší bod je položený 112 m n. m. a najnižší bod 52 m n. m.

Obyvateľstvo

Počet obyvateľov obce je 1 026 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Amberg

Dejiny

Najstaršia písomná zmienka o meste pochádza z roku 1034. V 12. storočí bol už Amberg dôležitým kupeckým miestom. Obchody boli uzatvárané najmä po vode, teda po prúde rieky Vils a odtiaľ cez Naab do Dunaja. Za svoj hospodársky vzostup vďačí Amberg nielen obchodu, ale hlavne výstavbe železnice a ďalšiemu spracovávaniu ťaženého surového železa v takzvaných kladivových mlynoch, v ktorých sa za použitia vodnej sily kula ruda.
V roku 1269 prešiel Amberg do rúk rodu Wittelsbachovcov. Najväčším priaznivcom Ambergu sa stal brat Rudolfa I. cisár Ľudovít IV. Napriek srdečným vzťahom Ľudovíta k Ambergu pripadlo v rodinnej zmluve z Pavie v roku 1329 mesto synom jeho brata, Rudolfa I., a tým falckej línii dynastie Wittelbachovcov.
Dňa 26. augusta 1596 sa tu narodil český „zimný kráľ“ a falcký kurfirst Fridrich Falcký.
Za druhej svetovej vojny historické jadro Ambergu nebolo bombardované. Veľké problémy pre mesto nastali po kolapse v roku 1945, keď sa počet obyvateľov kvôli príchodu utečencov zvýšil z 32 na 44 000. Až stavebný program na začiatku šesťdesiatych rokov vyriešil bytovú krízu. V sedemdesiatych rokoch začalo mesto sanáciu historického jadra.
Mont-l’Évêque

Poloha

Obec má rozlohu 14,18 km². Najvyšší bod je položený 105 m n. m. a najnižší bod 57 m n. m.

Obyvateľstvo

Počet obyvateľov obce je 416 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fontcouverte (Charente-Maritime)

Poloha

Obec má rozlohu 11,58 km². Najvyšší bod je položený 81 m n. m. a najnižší bod 2 m n. m.

Obyvateľstvo

Počet obyvateľov obce je 2 219 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mèze

Poloha

Obec má rozlohu 34,59 km². Najvyšší bod je položený 75 m n. m. a najnižší bod 0 m n. m.

Obyvateľstvo

Počet obyvateľov obce je 10 749 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hold It Against Me

Hudobné video

Hudobné video pre túto pieseň sa natáčalo 22. a 23. januára 2011 a réžie sa ujal Jonas Åkerlund, ktorý pracoval napríklad s Lady Gaga na videklipe k „Telephone" alebo s Madonnou pri skladbe „Ray of Light", o choreogragiu sa postaral Brain Friedman. Åkerlund a Spears chceli vytvoriť video, ktoré by odzrkadľovalo jej kariéru keď sa stala slávnou akoby "cez noc" a jej kariéra rástla aj napriek nepriazňam osudu keď musela bojovať sama so sebou až padla na dno, z ktorého sa odrazila. Video zarobilo 500 000 dolárov na reklamách na značky Swarovski, Sony alebo stránku PlentyOfFish. Britney nezabudla ani na propagáciu jedného z jej parfúmov.
Video je umiestnené na oficiálnom VEVO kanáli speváčky a dosiahlo už viac ako 105 000 000 vidí a získalo oficiálnu VEVO certifikáciu.
Alžbeta II.

Hlava štátov

V personálnej únii je hlavou štátu Spojené kráľovstvo Veľkej Británie a Severného Írska a štátov Spoločenstva národov (angl. Commonwealth), teda štátov Antigua a Barbuda, Austrália, Bahamy, Barbados, Belize, Cookove ostrovy, Grenada, Jamajka, Kanada, Nový Zéland, Papua-Nová Guinea, Šalamúnove ostrovy, Samoa, Svätý Krištof a Nevis, Svätá Lucia, Svätý Vincent a Grenadíny a Tuvalu. Podľa tradície je hlavou anglikánskej cirkvi Church of England.

Rodičia

Je dcérou Juraja VI. ( *1895 - † 1952) a Elizabeth Bowes-Lyon (* 1900 – † 2002)
Vojna proti emu

Prvé pokusy

2. novembra vojaci išli do okresu Campion, kde zbadali 50 vtákov emu. Keďže boli vtáci mimo strelný dosah vojakov, miestni osadníci sa vtákov pokúsili nahnať tak, aby na nich mali dostrel. To sa avšak nevydarilo a vojaci boli schopní zastreliť iba zhruba tucet vtákov, pričom neutrpeli žiadne straty mužov. Ďalší významný pokus bol 4. novembra, keď bolo pri miestnej priehrade videných 1 000 vtákov emu. Nanešťastie, sa vojakom zasekla zbraň po tom ako zastrelili dvanástich vtákov. 8. novembra zástupcovia Snemovne reprezentantov Austrálie rokovali o tejto vojenskej operácii a o jej negatívnom pokrytí v médiach. Dospeli k rozhodnutiu, že mužov aj zbrane stiahnu a operácia bude zrušená.

Následky

Napriek problémom s vyhladzovaním týchto vtákov, farmári opäť požiadali vládu o pomoc v rokoch 1934, 1943 a 1948. Ich požiadavky boli však odmietnuté. Systém odmien za zabitie vtákov emu zavedený v roku 1923 ďalej pokračoval a aj úspešne, čo je dokázané vyplatením 57 034 odmien za 6 mesiacov v roku 1934.
Julien Vauclair

Klubový hokej

V sezóne 2005/06 bol hráčom klubu švajčiarskej najvyššej súťaže HC Lugano.

Reprezentácia

Tréner Ralph Krueger ho nominoval na Majstrovstvá sveta v hokeji 2006 v lotyšskej Rige. Na drese nosil číslo 3.
Sławomir Skrzypek

Životopis

Ako študent Sliezskej polytechniky sa začal angažovať v radoch Nezávislej asociácie študentov, čo mu vynieslo v roku 1982 pol roka vo väzení. V roku 1997 získal titul MBA na University of Wisconsin-La Crosse, diplom z obchodného manažmentu získal potom na univerzite v Georgetowne. Počas svojho študijného pobytu v USA pracoval tiež vo Washingtone v kancelárii kongresmana, kde sa zameral na legislatívnu prácu v oblasti bankovníctva a financií, a na poľskej misii pri OSN v New Yorku. Okrem toho absolvoval postgraduálne štúdium na krakovskej Ekonomickej univerzite a na Fakulte práva a verejnej správy Sliezskej univerzity v Katoviciach.
V rokoch 1993 až 1997 pracoval na Najvyššom kontrolnom úrade (Najwyższa Izba Kontroli). Potom bol do roku 2000 podpredsedom predstavenstva Národného fondu pre ochranu životného prostredia a vodného hospodárstva (Narodowy Fundusz Ochrony Środowiska i Gospodarki Wodnej) vo Varšave. Od mája 2001 do januára 2002 bol členom správnej rady najväčšej poľskej železničnej spoločnosti PKP SA (Polskie Koleje Państwowe Spółka Akcyjna) zodpovedným za reštrukturalizáciu, vedenie a kontrolu. Od novembra 2002 bol námestníkom pre oblasť financií a investícií varšavského starostu Lecha Kaczyńského. Okrem iného zasadal v štatutárnych orgánoch niekoľkých spoločností vrátane Poľskej televízie alebo Poštovej banky (Bank Pocztowy). Od decembra 2005 bol podpredsedom a od septembra 2006 do januára 2007 predsedom najväčšej poľskej banky - PKO BP (Powszechna Kasa Oszczędności Bank Polski Spółka Akcyjna).
3. januára 2007 ho poľský prezident Lech Kaczynski navrhol do funkcie guvernéra Poľskej národnej banky (Narodowy Bank Polski, NBP). Hlasy poslancov za Právo a spravodlivosť, Sebaobranu a Ligy poľských rodín ho v Sejme zvolili 10. januára 2007 za guvernéra. Výkon funkcie začal o deň neskôr, keď zložil sľub. Výber Sławomira Skrzypeka vyvolal kritiku opozície, časti médií a ekonómov, keď poukazovali na nedostatok jeho vedeckých a hospodárskych skúseností. Podobné komentáre však nenechal Skrzypek bez odozvy a bránil sa súdnou cestou.
Védrines-Saint-Loup

Poloha

Obec má rozlohu 27,56 km². Najvyšší bod je položený 1 372 m n. m. a najnižší bod 873 m n. m.

Obyvateľstvo

Počet obyvateľov obce je 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
CHK Avtomobilist

Informácie o klube

Hokejový klub Avtomobilist Jekaterinburg bol založený v roku 2006. Pod názvom Avtomoblist Jekaterinburg od roku 1992 odohral v ruskej najvyššej súťaži štyri sezóny. Po sezóne 1995/1996 Avtomobolist z hokejovej mapy zmizol. Namiesto neho pôsobil v meste tím Dinamo – Energia Jekaterinburg. Avtomobilist sa podarilo obnoviť po zániku Dinamo – Energia Jekaterinburg v roku 2006. Svoje domáce zápasy hrá v aréne KRK Uralec s kapacitou 4 756 divákov. Nasledujúce sezóny hral klub druhú najvyššiu ruskú súťaž. Od sezóny 2009/2010 pôsobí mužstvo v momentálne najlepšej európskej lige KHL. V premiérovej sezóne sa Jekaterinburg dostal z ôsmeho miesta na východe do play-off, ale v 1. kole ho porazil klub Salavat Julaev Ufa, ktorému podľahol 3:1 na zápasy. V ďalších dvoch ročníkoch sa Jekaterinburg do play-off neprebojoval. V sezóne 2010/2011 obsadil vo východnej konferencii 10 miesto a o rok neskôr posledné dvanáste miesto. V súčasnej sezóne vedie Avtomobilist tréner Andrej Šajanov. Historicky najproduktívnejším hráčom Avtomobilistu je Andrej Subbotin, ktorý má v 349 zápasoch na konte 186 bodov. So slovenských hokejistov pôsobili v klube okrem Špirka a Mezeia aj Tomáš Slovák (2009 – 2011), Miroslav Lažo a Michal Sersen (2010/2011).
Boloň (jazero)

Boloň (iné názvy: Bolen, Nuri-Od(-)žal, Boulen-Odžal; po rusky Болонь- Boloň , Болен- Bolen, Нури-Од-жал - Nuri-Od-žal, Нури-Оджал - Nuri-Odžal, Боулен-Оджал- Boulen-Odžal) je jazero v Chabarovskom kraji v Rusku. Má rozlohu 338 km² (najväčšie jazero v povodí dolného Amuru). Dosahuje hĺbku 3 m. Je asi 70 km dlhé a maximálne 20 km široké.
Kotlina jazera predstavuje priekopovú prepadlinu, ktorá je vyplnená aluviálnymi naplaveninami. Vyznačuje sa plytčinami predovšetkým v pobrežných častiach. Do jazera ústia rieky Harpi, Simmi, Aljur a mnohé ďalšie. Je spojené 9 km dlhým prieplavom s Amurom.
Tri dcéry

Synopsa

Balada o troch dcérach mapuje prvé roky totalitného režimu začiatkom päťdesiatych rokov. Otec Majda (Jozef Čierny) sa rozhodne nedeliť majetok medzi svoje štyri deti. Preto sa rozhodne svoje tri dcéry, Máriu, Zuzana a Teréziu, poslať do kláštora a všetky role zanechať synovi. Na začiatku režimu im však všetku pôdu zaberú a starého Majdu aj so synom a nevestou vysťahujú do neexistujúcej dediny. Zabraná pôda sa stala jablkom sváru medzi Majdom a jeho synom Jozefom, ktorý otcovi vyčíta, že pôdu nerozdelil spravodlivo medzi všetky svoje deti. Keď sa Starý Majda ocitne bez strechy nad hlavou a bez majetku, rozhodne sa navštíviť všetky tri dcéry a poprosiť ich o odpustenie a o pomoc. Pochopenia a pomoci sa mu nakoniec dostane len u najmladšej z dcér, u Terézie, ktorá slúži v kláštore ako sestra Klemencia.

Lokácie natáčania

Film Tri dcéry (1967) sa nakrúcal v exteriéroch Doupov, Kopčany, Skalica a v okolí Holíča.